ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
5 ม.ค. 2559

สรุปตลาดภาคเช้า  
ตลาดภาคเช้าปิดปรับตัวลดลง ขณะที่ตลาดรอบบ้านมีทิศทางไม่ชัดเจนสลับบวกและลบ โดยแรงขายกดดันตลาดมาจากหุ้นกลุ่ม ICT เป็นหลักนำโดย ADVANC, INTUCH, JAS และ TRUE สำหรับปริมาณการซื้อขายถือว่าอยู่ในระดับที่หนาแน่นที่ 2.3 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัวในภาคบ่าย จากราคาน้ำมันในวันนี้ยังแข็งแรงประกอบกับเรามองว่ากลุ่ม ICT ที่ปรับตัวลงแรง น่าจะเริ่มมีแรง Cover Short จากที่เข้าสู่ช่วง Preview ผลประกอบการของกลุ่ม ICT สำหรับกลุ่มที่แนะนำเก็งกำไรคือหุ้นที่คาดว่าจะมีผลประกอบการ 4Q58 เด่น เช่น SPA, COM7, CI และ CPALL
 
วิเคราะห์ทางเทคนิค
CI ราคาปิด 2.34 บาท
แนวรับ 2.32 บาท         แนวต้าน 2.60 บาท
Stop loss เมื่อราคาใกล้หลุด 2.26 บาท
กราฟ CI มีโครงสร้างใหญ่ เป็น W-shape โดยในช่วงไหล่ซ้ายได้จบรูปไปแล้วที่ 2.60 บาท และกำลังจะเกิดไหล่ขวาที่มีเป้าหมายในการทดสอบ 2.60 บาทที่เดิม  ทั้งนี้ Stoch เริ่มก่อตัวเป็น buy signal แล้ว หากผ่าน 2.40 บาทจะยืนยันสัญญาณซื้อตาม ดังนั้น แนะนำสะสม และซื้อเพิ่มเมื่อผ่าน 2.40 บาท
 
เด็กแนว
NCL ตอนนี้เปิด AEC อย่างเป็นทางการแล้ว สิ่งที่กำลังจะได้รับความสำคัญมากคือการค้าขายระหว่างกลุ่มประเทศด้วยกัน และที่จะต้องมีความสำคัญไม่แพ้กันคือเรื่องการขนส่งในทุกรูปแบบ ที่จะเกิดขึ้นตามมาและแน่นอนว่า Logistic เป็นสิ่งแรกที่ไม่อาจมองข้ามไม่ว่าจะทางรถยนต์ รถไฟ เครื่องบิน หรือทางเรือล้วนแล้วแต่ได้รับความสนใจทั้งนั้น
จับตาหุ้นกลุ่มนี้ดูให้ดี เพราะการเติบโตจะก้าวกระโดดอย่างมากหลายปี วันนี้มาสนใจ NCL เพราะจัดเป็นหุ้นกลุ่มขนส่งรายหนึ่งที่กำลังจะ turnaround อย่างชัดเจนในปี 59 นี้ ด้วยหลายปัจจัยทั้งปัจจัยภายในที่ปลดภาระขาดทุนจากท่าเรือระนองไป ย่างกุ้งออกเมื่อไตรมาสที่ 3 จะทำให้บริษัทตัวเบาพร้อมลุยงานอื่นได้เต็มที่และจากการแถลงธุรกิจใหม่จะบุกตะลุย logistic ทุกด้าน
รวมทั้งกระแสข่าวได้พันธมิตรต่างประเทศเตรียมเข้าร่วมทุน ไม่รายใดก็รายหนึ่ง หมา ยความว่าจะมี partner ต่างแดนมาขยายงานร่วมกัน  และเมื่อกลางเดือนธันวาคม ได้ XW แจกผู้ถือหุ้นไปแล้ว  จากนี้คงเตรียมดันแม่เพื่อรอรับลูกเข้า เหมือนว่าทุกอย่างตระเตรียมกันเป็นขั้นตอน เพื่อพร้อมทั้งธุรกิจ ทั้งคุณภาพราคาหุ้น ทั้งผู้ถือหุ้น เด็กแนวว่าไม่ธรรมดาซะแล้วหุ้นตัวนี้ ดูเหมือนไม่มีอะไร แต่น่าจะมีอะไรแน่ๆ  
กราฟของ NCL ในขณะนี้ถือว่า down side risk แทบไม่มี อยู่ bottom อย่างมาก แค่กระตุกนิดเดียวก็วิ่งเปี้ยวได้เลย โครงสร้างเป็น W-shape โดย Stoch มี Divergence+  หมายถึงสะสมกำลังเตรียมกระชากตัว และก็แปลกตรงที่วิ่งคราใดแรงทุกที รอบนี้น่าสนใจ สั้นก็ได้  กลางก็ดี มีแนวต้านเทคนิค 3 บาท ขอให้รวย 